Document ID: 31985R3110

KOMISSION ASETUS (ETY) N:o 3110/85,
annettu 7 päivänä marraskuuta 1985,
erityisedellytyksistä tiettyjen juustojen viennissä tiettyihin kolmansiin maihin annetun asetuksen (ETY) N:o 1953/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden yhteisestä markkinajärjestelystä 27 kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1298/85(2) ja erityisesti sen 17 artiklan 4 kohdan ensimmäisen alakohdan,
ottaa huomioon kolmannessa maassa erityiskohtelun saavien maataloustuotteiden viennin avustamisesta 20 päivänä joulukuuta 1979 annetun neuvoston asetuksen (ETY) N:o 2931/79(3) ja erityisesti sen 1 artiklan 2 kohdan,
sekä katsoo, että
komission asetuksen (ETY) N:o 1953/82(4) liitteessä V, sellaisena kuin se on viimeksi muutettuna asetuksella (ETY) N:o 3148/84(5), esitetään tiettyjen juustojen vähimmäisvientihinnat Espanjaan vietäessä,
tiettyjen juustojen kynnyshinnat ovat nousseet Espanjassa maidon hinnan nousun vuoksi 1 päivästä syyskuuta 1985; näiden hintojen nousun täytyy korottaa edellä mainittujen juustojen vähimmäismyyntihintaa; sen vuoksi on muutettava asetuksen (ETY) N:o 1953/82 liitettä V, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1953/82 liite V tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä marraskuuta 1985.

Labels: 3
2
17
18